b'\n_START_ARTICLE_\nDominykas Mykolas Slu\xc5\xa1ka\n_START_SECTION_\nBiografija\n_START_PARAGRAPH_\nLietuvos bajor\xc5\xb3 Slu\xc5\xa1k\xc5\xb3 gimin\xc4\x97s atstovas, herbo \xe2\x80\x9eOstoja\xe2\x80\x9c savininkas. Lietuvos dvaro pai\xc5\xbedininkio Boguslavo Jurgio Slu\xc5\xa1kos (apie 1620\xe2\x80\x931658) ir Anos Potockyt\xc4\x97s (m. 1695) antrasis s\xc5\xabnus. Vyresnysis brolis\xc2\xa0\xe2\x80\x93 Lietuvos lauko etmonas Juozapas Boguslavas Slu\xc5\xa1ka (apie 1652\xe2\x80\x931701)._NEWLINE_Jam priklaus\xc4\x97 Re\xc4\x8dico, Sura\xc5\xbeo ir Borisovo seni\xc5\xabnijos. 1686 metais Dominykas Mykolas Slu\xc5\xa1ka gavo Polocko vaivados pareigyb\xc4\x99 ir tapo ATR senatoriumi. Buvo tris kartu renkamas Lietuvos Tribunolo mar\xc5\xa1alka (1681, 1690, 1695 metais)._NEWLINE_Kartu su savo vyresniu broliu, Lietuvos lauko etmonu Juozapu Boguslavu, Dominykas Mykolas Slu\xc5\xa1ka pasisak\xc4\x97 prie\xc5\xa1 Sapieg\xc5\xb3 vie\xc5\xa1patavim\xc4\x85 Lietuvos did\xc5\xbeiojoje kunigaik\xc5\xa1tyst\xc4\x97je. 1700 met\xc5\xb3 lapkrit\xc4\xaf Polocko vaivada Dominykas Mykolas Slu\xc5\xa1ka buvo vienas i\xc5\xa1 Lietuvos bajor\xc5\xb3 \xc4\xafgulos vad\xc5\xb3 Valkinink\xc5\xb3 m\xc5\xab\xc5\xa1yje su Sapiegomis._NEWLINE_1690\xc2\xa0m. Vilniuje prad\xc4\x97jo r\xc5\xabm\xc5\xb3, \xc5\xbeinom\xc5\xb3 kaip Slu\xc5\xa1k\xc5\xb3 r\xc5\xabmai, statyb\xc4\x85. Statyboms vadovavo ital\xc5\xb3 architektai Mikeland\xc5\xbeelas Palonis ir Pjetras Pertis. R\xc5\xabm\xc5\xb3 statyba t\xc4\x99s\xc4\x97si 10 met\xc5\xb3. 1705 ir 1709 metais r\xc5\xabmuose sve\xc4\x8diavosi rus\xc5\xb3 caras Petras I.\n_START_SECTION_\n\xc5\xa0eima\n_START_PARAGRAPH_\nBuvo ved\xc4\x99s Konstancij\xc4\x85, Smolensko vaivados, kunigaik\xc5\xa1\xc4\x8dio Grigaliaus Kazimiero Padberieskio (m. 1677) dukter\xc4\xaf, nuo santuokos su kuria tur\xc4\x97jo keturis s\xc5\xabnus: Bogdan\xc4\x85, Eustachij\xc5\xb3, Boguslav\xc4\x85 ir \xc5\xbdygimant\xc4\x85.'